cyanic-selkie/wikianc huggingface dataset:
Otto Leskinen
Seuraura
Kaudeksi 2021–2022 Leskinen siirtyi kaksivuotisella sopimuksella KHL-seura Jokereihin. Helmikuussa 2022 seura purki hänen sopimuksensa Jokereiden kauden päätyttyä ennenaikaisesti Venäjän ja Ukrainan sodan vuoksi. Leskinen teki loppukauden kattavan sopimuksen SM-liigajoukkue Tapparan kanssa. Hän liittyi joukkueeseen Mestarien liigan finaaliotteluun Rögle BK:ta vastaan, joka päättyi kuitenkin Tapparan 2–1-tappioon. Leskinen voitti SM-liigan pudotuspelien puolustajien piste- ja maalipörssin tehoilla 4+6=10. Kolmannessa finaaliottelussa 25. huhtikuuta 2022 Turun Palloseuraa vastaan hän teki Tapparan 3–1-voittoon päättyneen ottelun voittomaalin, joka vei joukkueen finaalisarjassa 3–0-johtoon. Leskiselle merkittiin teholukema +2. Hän voitti kauden päätteeksi Suomenmestaruuden Tapparan voitettua ottelusarjan voitoin 4–1. Leskinen oli kauden päätteeksi kolmen parhaan ehdokkaan joukossa ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta hän sijoittui lopulta äänestyksessä toiseksi, kun palkinnon vei Lukon Vili Saarijärvi. Äänestyssijoituksen myötä Leskinen valittiin kuitenkin SM-liigan tähdistökentälliseen.
Toukokuussa 2022 Leskinen teki kaksivuotisen sopimuksen Ruotsin SHL-liigassa pelaavan Frölunda HC:n kanssa. Hän ei kuitenkaan siirtynyt joukkueeseen, kun Leskinen teki kesäkuussa vapaana agenttina vuoden mittaisen ja kaksisuuntaisen NHL-sopimuksen Montreal Canadiensin kanssa. Hänen kausipalkkansa NHL:n puolella on 750 000 dollaria ja AHL:n puolella 300 000 dollaria. Syksyn harjoitusleirin päätteeksi Canadiens lähetti Leskisen farmijoukkue Laval Rocketiin. Hän pelasi siellä koko alkukauden 2022–2023, kunnes Leskisen kausi päättyi leikkaushoitoa vaatineen lonkkavamman vuoksi joulukuussa 2022.
Maajoukkueura
Leskinen pelasi alle 18-vuotiaiden MM-kilpailuissa vuonna 2015, jolloin hän voitti hopeaa. Leskinen putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Yhteensä hän on pelannut 25 nuorten ja 20 poikien maaottelua.
Suomen A-maajoukkueessa Leskinen on pelannut 12 ottelua tehden neljä syöttöpistettä. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Leskinen merkittiin heti Suomen ykköspuolustajapariin Jani Hakanpään viereen. Hän putosi viimeisten joukossa vuoden 2019 MM-kisajoukkueesta.
Pelityyli
Leskistä Kalevan Pallon A-nuorissa valmentanut Sami Kapanen on kuvaillut häntä taitavaksi ja hyvin liikkuvaksi puolustajaksi sekä monipuoliseksi pelaajaksi, joka on erikoisen vahva hyökkäyssuuntaan edetessä. Kapanen on maininnut Leskisen myös hyväksi ylivoimapelaajaksi.
Muuta
Leskisen isoveli Ville pelaa hyökkääjänä Slovakian Extraligan HKm Zvolenissa. Otto Leskinen valmistui keväällä 2016 merkonomiksi Savon ammatti- ja aikuisopistosta.
Gaius Cassius Longinus (vuoden 171 eaa. konsuli)
Gaius Cassius Longinus oli Rooman tasavallan konsuli vuonna 171 eaa. ja kensori 154 eaa.
Kolmannen makedonialaissodan sytyttyä hänen konsulivuotenaan 171 eaa. Longinus toivoi pääsevänsä komentamaan Rooman armeijaa Makedoniassa. Senaatti kuitenkin lähetti konsuli Publius Licinius Crassuksen armeijan johtoon ja Longinus lähetettiin Pohjois-Italiaan, Illyrian provinssiin muodostamaan puolustuslinjaa Makedoniasta tulevia hyökkäyksiä vastaan.
Longinus ei kuitenkaan noudattanut käskyjään vaan kokosi armeijansa Aquileiassa ja lähti marssimaan etelään kohti Makedoniaa. Kuultuaan tästä, senaatti käski Longinuksen takaisin Roomaan. Paluumatkalla hän johdatti armeijansa Alppien yli ja ryösti lukuisia Kelttikyliä ja otti tuhansia ihmisiä orjiksi. Tyrmistyneenä tästä keltit veivät asiansa senaatin käsiteltäväksi. Senaatti kylläkin hylkäsi asian mutta antoi keltille lukuisia lahjoja hyvitykseksi.
Longinuksesta tehtiin myöhemmin kensori vuonna 154 eaa. Hän myös rakennutti ensimmäisen teatterin Roomaan, mutta se määrättiin tuhottavaksi senaatin käskystä.
Taraštša
Taraštša on kaupunki ja piirikeskus Ukrainan Kiovan alueen Taraštšan piirissä, linnuntietä 99 ja maanteitse 115 kilometriä maan pääkaupungista Kiovasta etelään. Vuonna 2017 kaupungissa arvioitiin asuvan 10 799 ja koko piirissä 27 942 henkeä.
Lin Li
Lin Li (, 4. toukokuuta 1970 Jiangsu) on kiinalainen entinen uimari ja olympiavoittaja. Vuoden 1992 kesäolympialaisissa hän voitti olympiakultaa 200 metrin sekauinnissa, sekä olympiahopeaa 200 metrin rintauinnissa sekä 400 metrin sekauinnissa. Hänen 200 metrin voittoaikansa 2.11,65 oli uusi ME-aika, ja se säilyi voimassa yli viisi vuotta.
Vuotta ennen Barcelonan olympialaisia Lin oli jo voittanut Perthin MM-kilpailuissa maailmanmestaruudet 200 ja 400 metrin sekauinneissa. Atlantan olympialaisissa 1996 Lin voitti vielä pronssia ME-matkaltaan 200 metrin sekauinnista.
Oikeussääntö
Oikeussääntö on oikeusteoriassa oikeusnormi, jonka osat ovat tunnusmerkistö ja oikeusvaikutus. Yleisemmässä oikeudellisessa kielenkäytössä oikeussääntö ja oikeusnormi ovat toistensa synonyymejä. Oikeussääntö ilmentää yksityiskohtaista ja teknistä oikeudellista sääntelyä, kun taas oikeusperiaate sisältää yleisiä ja siksi usein epämääräisempiä seikkoja. Oikeussääntöjen käyttö on keskeistä oikeudellisessa ratkaisussa, jossa oikeusvaikutus tulee oikeussäännön käskemänä.
Libreville
Historia
thumb|vasen|Librevilleä valokuvassa vuodelta 1899. Nykyisen Librevillen alueen alkuperäisasukkaita ovat alueen 1500-luvulla asuttaneet mpongwet. Libreville sai alkunsa Édouard Bouët-Willaumez vuonna 1843 perustaman Comptoir du Gabonin rakennuttamasta kylästä. Comptoir du Gabonin tarkoituksena oli toimi orjakauppaa vastaan ja sen tukikohta perustettiin Gabonin estuaariin paikalle, jonka Bouët-Willaumez oli saanut paikalliselta kuninkaalta nimeltä Denis Rapontchombo vuonna 1839. Ranskalaiset levittivät täältä käsin vaikutusvaltaansa uusilla sopimuksilla eri paikallisten päällikköjen kanssa. Vuonna 1849 yhteensä viisikymmentä Elizia tai Ilizia-nimiseltä laivalta vapautettua orjaa tuotiin Gaboniin Senegalista ja heidät asutettiin nimen Libreville saaneeseen kylään. Nimen antoi Bouët-Willaumez ja se oli viittaus Freetownin kaupunkiin Sierra Leonessa, jonne britit olivat samaan tapaan asuttaneet vapautettuja orjia jo aikaisemmin. Vuonna 1850 Fort d’Aumale päätettiin siirtää meren rannikolta Okolon ylängölle Librevillen lähelle ja vuonna 1865 paikalle rakennettiin myös hallinnollinen rakennus, sairaala ja sotilaiden rakennuksia. Kun Ranskan Kongon siirtomaa perustettiin vuonna 1888 oli laajentunut käsittämään myös lähialueen kyliä ja vuosisadan loppuun saakka se oli alueen ainoa kaupunki, sekä ranskalaisen hallinnon keskus alueella. Se menetti asemansa kun Ranskan päiväntasaajan Afrikka perustettiin vuonna 1910 ja pääkaupunki siirtyi Brazzavilleen.
Gabonin siirtomaata alettiin kehittää toden teolla vasta 1900-luvun alussa ja Libreville hyötyi kehityksestä paikallsiena hallinnon keskuksena. Gabonpuun hyödyntäminen toi mukanaan taloudellisen kasvun ennen ensimmäisen maailmansodan syttymistä ja Gabonissa siiryttiin omavaraistaloudesta markkinatalouteen. Paikallisia luonnonvaroja hyödyntävät yhtiöt perustivat konttorinsa Librevilleen, mikä loi työpaikkoja ja niiden tarpeisiin kehitettiin infrastruktuuria, kuten satamia ja iemäröintiä. Vuonna 1940 kaupunki liitettiin teillä Owendoon, Kangoon ja Lambarénén. Kaupunkiin saapui asukkaita muualta Gabonista ja Länsi-Afrikassa, missä he sekoittuivat paikallisten mpongwejen kanssa. Gabonin itsenäistyttyä muuttoliike kaupunkiin lisääntyi etenkin öljyn löytymisen tuoman taloudellisen kasvun takia. Monet uusista asuinalueista muodostuivat slummeiksi. Nykyaikaisemman kaupunkikuvan Libreville sai vuonna 1977, jolloin rakennettiin uusia rakennuskia ja teitä kaupungissa järjestettyä Afrikan yhtenäisyysjärjestön kokousta varten. Vuonna 1990 kaupungissa oli laajoja poliittisia levottomuuksia. Väkivaltaisuuksia kaupungissa syttyi myös presidentti Ali Bongo Ondimban uudelleenvalinnan yhteydessä vuonna 2016.
Talous
Puu on ollut pitkään Gabonin tärkeimpiä vientituotteita. Gabonpuun lisäksi maasta viedään eebenpuuta, pähkinäpuuta ja mahonkia. Muihin vientituotteisiin lukeutuvat esimerkiksi kaakao ja kumi. Puuhun liittyen Librevillessä toimii sahoja ja vaneritehtaita, joiden lisäksi on esimerkiksi elintarvike- ja laivanrakennusteollisuutta. Kaupunki on hyötynyt Gabonista löydetyitä öljyvaroista, mutta suurimmat öljykentät sijaitsevat Port-Gentilin alueella.
Väestö
thumb|Rakennuksia Librevillessä. Vuoden 2013 väestönlaskennan mukaan Librevillen asukasluku oli noin 703 900. Alueen alkuperäisasukkaita ovat mpongwet. Sittemmin kaupunkiin on muuttanut asukkaita muualta Gabonin maaseudulta ja siirtomaa-aikana myös Länsi-Afrikasta. Kaupungin uudet asukkaat ovat keskittyneet esimerkiksi Nombakelen ja Derrière la prisonin tai Derrière l’hopitalin kaupunginosiin. Kamerunista lähtöisin olevat fangit asettuivat etenkin Lalalan kaupunginosaan.
Liikenne
Kaupungin pohjoispuolella sijaitsee Léon-Mban kansainvälinen lentoasema (LBV), joka toimii myös lentoyhtiö Air Gabonin pääpaikkana. Lentoasema on nimetty Aéroport international Léon Mbaksi maan ensimmäisen presidentin Léon Mban mukaan. Sieltä on lentoja yli 74 kohteeseen: Frankfurtiin, Pariisiin ja useihin Afrikan maihin. Kaupungin tieyhteydet sisämaahan ovat parantuneet ajan myötä.
Perunroseepippuri
Perunroseepippuri (Schinus molle), josta käytetään myös nimiä roseepippuri, ruusupippuri, perunpippuripuu ja rosépippuri, on sumakkikasveihin (Anacardiaceae) kuuluva puu, joka elää villinä Perussa. Toinen laji on Intian valtameressä olevalla saarella elävä pensas. Roseepippuria käytetään lähinnä värinsä vuoksi erilaisiin jälkiruokiin ja kalaan. Sen maku ei ole aivan yhtä terävä kuin tavallisten musta- tai valkopippurin, ja lisäksi se on hivenen makea. Suurissa määrissä käytettynä se saattaa aiheuttaa pahoinvointia.
Roseepippuri on ranskalaisen maustekauppiaan Bernard Broquéren löytö 1970-luvun puolivälin jälkeen Réunionin saarelta. Paikalliset asukkaat pitivät marjaa hyvin myrkyllisenä, mutta utelias maustekauppias päätti tutkia huhun todenperäisyyden. Kun hän totesi marjan olevan syömäkelpoinen, roseepippuri lanseerattiin kuluttajille televisiossa ja lehtiartikkeleissa. Nopeasti siitä tulikin suosittu muotimauste joksikin aikaa.
Azazel (demoni)
pienoiskuva|Azazel ja syntipukki. Kuvitusta Collin de Plancyn teokseen Dictionnaire infernal. Azazel tai Asasel, hepreankielinen nimi erämaassa olevalle demonille, jonka luo syntipukki lähetetään Jom kippurin aikaan. Apokryfisessä Eenokin kirjassa Asasel esiintyy kapinallisten enkelien päällikkönä. Azazel oli myös epäpuhtauden henkilöitymä ja myöhemmissä rabbien kirjoituksissa langennut enkeli.
Juutalaisten legendojen mukaan Jom kippur -rituaalia varten valittiin kaksi vuohipukkia. Toinen määrättiin arvalla "Herralle", toinen "Azazelille". Uskonnollisia menoja johti Temppelin ylipappi. Kun ylipappi oli symbolisesti siirtänyt kaikki juutalaisen kansan synnit syntipukkiin, Azazelille määrätty syntipukki ajaettiin erämaahan ja tapettiin heittämällä alas jyrkänteeltä.
Sappiseitikki
Sappiseitikki (Cortinarius infractus) on harmaanvihreä tai oliivinruskea täplikäs seitikkilaji. Sen heltat ovat aluksi oliivinruskeat ja muuttuvat vanhemmilla sienillä kokonaan ruskeiksi. Jalka on vaalea tai oliivinsävyinen. Sieni maistuu erittäin karvaalta. Sappiseitikki kasvaa yleisenä koko Suomessa tunturi-Lappiin asti lehti- ja havumetsissä. Sieni suosii kalkkimaita.
Ilmola
Ilmola voi tarkoittaa seuraavia:
Palmqvistin talo
right|thumb|Palmqvistin talo. Etualalla Pohjoisesplanadin puoleinen julkisivu, kuvan vasemmassa laidassa Alvar Aallon suunnittelema notariaattirakennus Fabianinkadun puolella. Palmqvistin talo on Helsingissä Pohjoisesplanadi 23:ssa sijaitseva empiretyylinen, vuosina 1837–1838 rakennettu kolmikerroksinen toimisto- ja liiketalo. Rakennuksen suunnitteli arkkitehti Anders Fredrik Granstedt ja rakennutti räätälimestari Albin Palmqvist. Palmqvistin makasiini ja verstas olivat talon Fabianinkadun puoleisessa siivessä ja Pohjoisesplanadin puolella oli kauppoja ja asuntoja.
Perimätiedon mukaan Aleksis Kivi asui ylioppilas­aikanaan yhden lukukauden Palmqvistin talossa ja vieraili Palmqvistien luona usein myöhemminkin. Hänen on myös väitetty kosineen Albin Palmqvistin tytärtä Albinaa.
thumb|200px|left|upright|Nykyään talossa toimii muun muassa [[Arabia (yritys)|Arabian lippulaivamyymälä.]] Palmqvistin taloa uhkasi 1950-luvulla purkaminen kun samassa korttelissa pääkonttoriaan pitänyt Pohjoismaiden Yhdyspankki suunnitteli notariaattiosastonsa rakentamista Fabianinkadun varrelle. Suunnitelma muuttui kuitenkin että lopulta pankin laajennusosaa varten purettiin vain Palmqvistin talon Fabianinkadun puolella ollut matala siipirakennus. Uusi notariaattirakennus valmistui sen paikalle vuonna 1964, ja sen suunnitteli arkkitehti Alvar Aalto. Se on vain kolmikerroksinen ja sopi siten Palmqvistin talon korkeuteen.
Aiheesta muualla
60.16792°N, 24.94972°W
Miina Manninen
Miina Manninen (s. 1984 Mikkeli) on suomalainen meteorologi. Hän on toiminut Forecan säätieteilijänä MTV3:lla vuodesta 2010.
Kansallisrunoilija
Kansallisrunoilija on runoilija, jonka runot ovat nostattaneet ihanteellisuutta ja intoa sekä henkilökohtaisella että kansallisella tasolla. Norjan kansallisrunoilijana voidaan pitää Bjørnstjerne Bjørnsoniä, Skotlannin Robert Burnsiä, Unkarin Sándor Petőfia, Viron Lydia Koidulaa ja Venäjän kansallisrunoilijana Aleksandr Puškinia. Suomen kansallisrunoilijana pidetään yleisesti Johan Ludvig Runebergiä, mutta toisinaan myös Eino Leino on nostettu tähän asemaan.
Jääkiekon SM-sarjakausi 1950–1951
Kaudelle 1951 jääkiekon SM-sarjan sarjajärjestelmä uusittiin. Sarja pelattiin kymmenen joukkueen kesken, mukana oli neljä joukkuetta Tampereelta, neljä Helsingistä, yksi Hämeenlinnasta ja uutena SM-sarjapaikkakuntana oli Rauma. Sarja alkoi 9. tammikuuta ja viimeinen loppuottelu pelattiin 5. maaliskuuta. Joukkueet jaettiin kahteen viiden joukkueen lohkoon. Kummankin lohkon joukkueet pelasivat keskenään kaksinkertaisen sarjan ja lohkojen voittajat kohtasivat loppuottelussa ja toiseksi sijoittuneet pronssiottelussa. Viimeiset putosivat suomensarjaan. Mestaruuden voitti Tampereen Ilves.
Heyggjurin Mikli
Heyggjurin Mikli on Skuvoyn saaren toiseksi korkein kohta Färsaarten keskiosissa. Se sijaitsee saaren eteläosassa ja on korkeudeltaan 391 metriä. Näin se on vain metrin matalampi kuin saaren korkein kohta Knúkur, 392 metriä.
Jääkiekon SM-sarjakausi 1950–1951
B-lohko
Tampereen Pallo-Veikot ja Tampereen Kilpa-Veljet putosivat Suomensarjaan. Tilalle nousivat Hämeenlinnan Pallokerho ja Turun Pyrkivä.
Pistepörssi
O=ottelut, M=maalit, S=syötöt, P=pisteer, RM=rangaistusminuutit.
Keltarintamesikko
Levinneisyys
Keltarintamesikkoa tavataan Indonesiassa ja Papua-Uudessa-Guineassa. Lajia on kuvattu melko yleisestä yleiseksi. Se on luokiteltu elinvoimaiseksi.
Pokémon Snap
Pokémon Snap on HAL Laboratoryn kehittämä ja Nintendon julkaisema videopeli Nintendo 64:lle. Sen voi ladata myös Wiille Virtual Consolen kautta. Se kuuluu Pokémon-peleihin, ja se julkaistiin Euroopassa 15. syyskuuta 2000.
Professori Oak lähettää aloittelevan pokémonien valokuvaajan Todd Snapin (joka esiintyy myös Pokémon-televisiosarjassa) kummalliselle saarelle tekemään tutkimusta. Oak tarvitsee laadukkaita valokuvia tieteellisten löytöjensä todisteeksi, ja tähän työhön on Todd oikea henkilö. Todd tutkii saaren maantieteellisiä alueita kierrellen siellä mekaanisella laitteella nimeltä Zero-One.
Pokémon Snap suunniteltiin aluksi Nintendo 64DD:lle.
Massimo Zanetti Beverage Group
Massimo Zanetti Beverage Group on yksi Euroopan suurimmista kahvialan yrityksistä. Yhtiöllä on kahvin paahtimotoimintaa mm. Italiassa, Suomessa, Ranskassa, Itävallassa, Hollannissa, Puolassa, Brasiliassa ja Yhdysvalloissa. Massimo Zanetti Beverage Group toimii kahviliiketoiminnan kaikilla sektoreilla kaikkiaan noin 100 maassa. Yhtiö osti vuonna 2002 suomalaisen Meiran.
Rauhan Temppeli
Rauhan Temppeli on Jouko Halmekosken vuosina 2002–2004 rakentama yksityinen puukirkko lähellä Kalkkisten kylää. Kirkon on suunnitellut Jouko Halmekoski. Piirustusten viimeistelyssä Halmekoskea on avustanut arkkitehti Jorma Teerenmaa. Kirkon siunasi vuonna 2004 yksityiseksi kirkoksi silloinen kirkkoherra Raimo Rantala.
Seudun nähtävyydeksi muodostuneen kirkon kellotornin huippu nousee maanpinnasta 10,6 metriin. Rakennuksen ulkomitat ovat 8,4 × 3,6 metriä. Kirkossa on varsinaisia istumapaikkoja 16, mutta lisätuolien kanssa kirkkoon mahtuu 26 henkeä. Kirkko on rakennettu kalliolle siten, ettei kalliojonon päällä kulkeva polku katkea. Polku kulkee kirkkosalin ja torniosan väliin jäävän eteiskatoksen ali.
Sisätiloja koristavat Heli Andersinin maalaamat kattomaalaukset. Kattomaalauksia on neljä ja niissä kuvataan Raamatusta tuttuja aiheita: Johannes Kastaja kastamassa Jeesusta, lampaita paimentavan Raakelin ja Jaakobin kohtaaminen kaivolla, temppelin edessä kansalle puhuva Paavali sekä yökalasta rantautuvan Pietarin kalastusseurueen ja Jeesuksen aamuinen kohtaaminen. Kirkon suojelusenkeliä kuvaava alttaritaulu on sekin Heli Andersin käsialaa. Kirkon pyöreää ikkunaan koristaa värilasityö, jonka on tehnyt lahtelainen Eero Parkkila. Ikkunan aiheena on Neitsyt Maria Jeesus-lapsi sylissään.
Vuoden 2010 loppuun mennessä kirkossa oli vieraillut lähes 4 400 henkeä. Kaukaisimmat vieraat ovat saapuneet Intiasta ja Japanista. Kirkossa on järjestetty kahdet häät sekä lukuisia muita hengellisiä tilaisuuksia. Rauhan Temppeli on toistaiseksi suljettu vierailuilta.
Kulla
Kulla voi tarkoittaa seuraavia:
Fjodor Glinka
thumb|175px|Fjodor Glinka vuonna 1825. Fjodor Nikolajevitš Glinka (, 19. kesäkuuta (J: 8. kesäkuuta) 1786 Smolenskin läänin Duhovštšinan kihlakunnan Sutokin kylä – 23. helmikuuta (J: 11. helmikuuta) 1880 Tver) oli venäläinen runoilija.
Fjodor Glinka oli kirjailija Sergei Glinkan veli. Hän valmistui ensimmäisestä kadettikorpuksesta vuonna 1802 ja osallistui vuoden 1812 isänmaalliseen sotaan, jota hän kuvaa teoksessa Pisma russkogo ofitsera (”Venäläisen upseerin kirjeitä”, 1815–1816). Glinka kuului dekabristien salaseuroihin ja toimi Venäjän kirjallisuuden ystävien vapaan yhdistyksen puheenjohtajana vuosina 1818–1825. Vuoden 1825 dekabristikapinan jälkeen Glinka pidätettiin ja karkotettiin Petroskoihin, jossa hän työskenteli neuvonantajana Aunuksen läänihallinnossa. Työnsä ohella hän harrasti seudun maantiedettä, historiaa ja kansatiedettä. Glinka toi venäjän yleiskieleen käsitteen Karjala (ven. Karelija) sekä kirjoitti paikalliseen aineistoon perustuvat runoelmat Deva karelskih lesov (”Karjalan metsien neito”, 1828) ja Karelija (1829–1830). A. J. Sjögrenin aloitteesta hän käänsi venäjäksi ensimmäiset karjalaiset kansanrunot.
Vuodesta 1830 lähtien Glinka työskenteli Tverissä ja vuodesta 1832 Orjolissa saaden todellisen valtioneuvoksen arvon. Hän erosi valtion palveluksesta vuonna 1834. Myöhemmin hän asui Pietarissa, Moskovassa ja vuodesta 1862 Tverissä harrastaen arkeologiaa, runoutta ja muistelmien kirjoittamista. Glinkan runot Troika (”Troikka”, 1824) ja Uznik (”Vanki”, 1831) tunnetaan lauluina. Hänen myöhäislyriikassaan on uskonnollisia ja mystisiä teemoja.
Bubba
Bubba on yleinen lempinimi miehille Etelä-Yhdysvalloissa. Se on johdettu veljeä tarkoittavasta sanasta brother, mutta lempinimeä käytetään myös ystävistä. 1800-luvulla nimi oli suosittu afroamerikkalaisten keskuudessa, jolloin nimen muoto Bubbuh oli johdettu gullah-kielestä. 2000-luvulla nimellä on myös stereotyyppisesti viitattu ”kouluttamattomiin valkoisiin etelävaltojen miehiin”, ja sen synonyymiksi on mainittu punaniska.
Bubba on yhtenevä saksan kielen sanaan bube, joka tarkoittaa poikaa.
Väinö Pajunen
Väinö Valtteri Pajunen (1. marraskuuta 1928 – 28. syyskuuta 2016 ) oli suomalainen jalkapalloilija.
Puolustajana pelannut Pajunen edusti koko uransa ajan Valkeakosken Hakaa vuosina 1950–1956. Hän voitti seurassa Suomen Cupin 1955. Kaikkiaan Pajunen pelasi seitsemän kauden aikana 107 pääsarjatason ottelua, joissa hän teki yhden maalin.
Pajunen pelasi maajoukkueessa vuosina 1955–1956 kolme maaottelua.
Magyar Nemzet
Magyar Nemzet perustettiin vuonna 1938 maltillisena konservatiivilehtenä, joka vastusti kansallissosialismia. Se kiellettiin kuitenkin 1944. Kylmän sodan aikana lehdestä tehtiin äänitorvi hallituksen hyväksymälle kansanrintamalle, joka ei kannattanut kommunismia. Sille myönnettiin joitakin erivapauksia, jotta hallitus pystyi pitämään suhteet kunnossa kommunismia vastustaneisiin intellektuelleihin. Vallankumouksen jälkeen Magyar Nemzetistä tuli oikeistolaisten lehti, ja sen mielipiteet radikalisoituivat, kun siihen liitettiin vuonna 2000 toinen päivittäinen oikeistolehti, Új Magyarország.
Småland
thumb|right|150px|Vanamo on Smålandin maakuntakukka. thumb|right|150px|Saukko on Smålandin maakuntaeläin. thumb|right|250px|Smålandin seudut viikinkiajalla. Punaiset ja mustat pisteet tarkoittavat maakunnassa sijaitsevia riimukiviä. Punaisten pisteiden riimukivet sisältävät kirjoituksia kaukomatkoilta. thumb|right|250px|Hultaklintin mäki Bergin pitäjässä. thumb|right|250px|Boskvarnasjönin järvi. thumb|right|250px|Kalmarin linna. Småland (suomeksi myös Smoolanti ) on yksi Ruotsin maakunnista. Se sijaitsee Etelä-Ruotsissa Götanmaan pääalueella. Smålandin pinta-ala on 29 322,3 km². Vuoden 2011 lopussa maakunnassa oli 722 704 asukasta, joten väentiheys oli 24,6 asukasta neliökilometriä kohti.
Historia
Smålandin aluetta asutettiin jo kivikaudella, kun etelästä alkoi muuttaa asukkaita seudulle. Kalmarin kaupunki oli yksi Ruotsin merkittävimpiä keskiajan kaupunkeja. 1800-luvulla Smålandissa vallitsi köyhyys, ja alueelta muutti merkittäviä määriä ihmisiä Pohjois-Amerikkaan siirtolaisiksi. Suurin osa siirtolaisista päätyi Minnesotaan.
Vuodesta 1772 lähtien Ruotsin prinsseille ja prinsessoille on annettu jonkin maakunnan herttuan tai herttuattaren arvonimi. Smålandin herttuoita ovat olleet Prinssi Kaarle Gustaf vuosina 1782–1783 sekä Prinssi Lennart syntymisvuodestaan 1909 vuoteen 1932 asti, jolloin hän luopui oikeudestaan Ruotsin kruunuun.
Maantiede
Smålandin maasto on metsäistä, ja siellä on runsaasti järviä sekä soita. Metsät ovat hemiboreaalisia sekametsiä, joissa jalot lehtipuut ja kuuset kasvavat rinnatusten. Rannikko koostuu saaristoista ja poukamista pohjoisessa, etelässä taas viljelymaasta. Yhteensä viljelymaa peittää Smålandista 14 %, metsät 50 % ja niityt 7 %.
Suurimmat kaupungit ovat Jönköping luoteessa, Växjö etelässä ja Kalmar itärannikolla, lähellä Öölannin saarta. Muita kaupunkeja ovat muun muassa Gränna, Oskarshamn, Eksjö, Vimmerby, Västervik ja Ljungby.
Maakunnan korkein kohta on Smålandin ylängöllä sijaitseva Tomtabacken, joka kohoaa 377 metrin korkeuteen. Suurin järvi puolestaan on Bolmen, joka peittää 184 km² kokoisen alueen ja jonka suurin syvyys on 37 metriä.
Smålandin osat
Smålandin maakunta muodostuu useista "pienistä maista", joita keskiajalla olivat:
Tieteellinen kirjasto
Tieteellinen kirjasto on korkeakouluopetuksen, opiskelun ja tutkimuksen tukena toimiva kirjasto. Suomessa tieteellisiä kirjastoja ovat Kansalliskirjasto, yliopistojen ja ammattikorkeakoulujen kirjastot sekä esimerkiksi tutkimuslaitoksia palvelevat erikoiskirjastot.
Småland
Smålandin osat
Näistä Kindan katsotaan 1500-luvulta ja 1600-luvun lääniuudistuksesta lähtien kuuluneen Itä-Götanmaan maakuntaan.
Väestö lääneittäin
Smålandissa oli vuoden 2011 lopussa yhteensä 722 704 asukasta, jotka jakaantuivat eri lääneihin seuraavasti:
Tieteellinen kirjasto
Kansalliskirjasto tarjoaa kirjastoverkkopalveluja kaikille kirjastosektoreille. Omien kokoelmiensa lisäksi Kansalliskirjasto vastaa kansallisesta julkaisuperinnöstä. Kansalliskirjasto on osa kansallista tutkimusinfrastruktuuria ja toimii Helsingin yliopiston yhteydessä.
Yliopistojen kirjastot ovat yleisiä tutkimuskirjastoja. Ammattikorkeakouluilla on omat kirjastonsa, jotka ovat avoimia kansalaisille. Korkeakoulut saavat perusrahoituksensa valtiolta ja päättävät itsenäisesti kirjastojensa rahoituksesta. Erikoiskirjastoja ovat muun muassa Eduskunnan kirjasto, Tilastokirjasto ja tutkimuslaitosten, virastojen ja museoiden kirjastot.
Natrium
Natrium on pehmeä, kevyt ja reaktiivinen alkalimetalli, sähköä johtava elektrolyytti ja makrokivennäisaine, joka on välttämätön aineenvaihdunnan toiminnalle. Natriumin kemiallinen merkki on Na ja järjestysluku 11. Sen sulamispiste on 97,4 °C, kiehumispiste 880 °C ja CAS-numero 7440-23-5.
Tieteellinen kirjasto
Koululaisten ja opiskelijoiden kirjastopalveluista vastaavat oppilaitokset. Palvelujen järjestämiseksi ne tekevät yhteistyötä mm. yleisten kirjastojen kanssa.
Natrium
Historia
thumb|left|Natriumia Natriumin yhdisteistä ruokasuola eli natriumkloridi sekä sooda eli natriumkarbonaatti ovat olleet tunnettuja jo tuhansia vuosia. Vapaana alkuaineena natriumin eristi ensimmäisenä 1807 englantilainen kemisti Sir Humphry Davy elektrolyysin avulla sulasta lipeästä eli natriumhydroksidista.
Småland
Väestö lääneittäin
Näistä vain Kronobergin lääni kuuluu kokonaan Smålandin maakuntaan. Kaikki muut läänit kuuluvat maakuntaan vain osittain.
Natrium
Esiintyminen
Maapallolla natrium esiintyy aina kemiallisina yhdisteinä. Natriumioni on yhdenarvoinen kationi, Na+. Merivedessä on liuenneena noin 3,5 % natriumkloridia eli ruokasuolaa. Natriumkloridi liukenee veteen täydellisesti Na+-ionina ja Cl−-ionina.
Tieteellinen kirjasto
Vuonna 2020 Suomessa toimi 35 tieteellisen kirjaston hallinnollista yksikköä, ja niillä oli 111 toimipistettä.
Småland
Kunnat
Smålandin maakuntaan kuuluu kuntia useista eri lääneistä.
Tieteellinen kirjasto
Suomen yliopistokirjastot
Suomen yliopistokirjastot vuonna 2014:
Natrium
Esiintyminen
Natriumia on myös kasvi- ja eläinorganismeissa, erityisesti natriumkloridina. Natriumia on vähän myös ihmisen veressä, luustossa ja lihaksissa. Natrium on ihmiselle tärkeä nestetasapainon ylläpitäjä.
Tieteellinen kirjasto
Suomen ammattikorkeakoulukirjastot
Suomen ammattikorkeakoulujen kirjastot vuonna 2014:
Småland
Kronobergin lääni
Kaikki läänin kunnat kuuluvat Smålandin maakuntaan.
Kalmarin lääni
Seuraavat kunnat Kalmarin läänistä kuuluvat Smålandin maakuntaan:
Natrium
Esiintyminen
Natriumia valmistetaan elektrolysoimalla natriumkloridia (NaCl) tai natriumhydroksidia (NaOH).
Småland
Kalmarin lääni
Borgholmin kunta ja Mörbylångan kunta kuuluvat myös Kalmarin lääniin, mutta sijaitsevat Öölannin saarella, joka muodostaa oman Öölannin maakunnan.
Natrium
Esiintyminen
Neutraalia atomista natriumia esiintyy myös ilmakehättömillä planeetoilla ja kuilla, kuten Kuussa ja Merkuriuksessa, erittäin ohuen ”ilmakehän” kaasuna. Mikrometeoroidit ja aurinkotuuli irrottavat natriumia ja vety aurinkotuulessa pelkistää natriumin neutraaleiksi atomeiksi. Kuun ”ilmakehässä” on 70 atomia natriumia kuutiosenttiä kohden.
Småland
Jönköpingin lääni
Seuraavat kunnat Jönköpingin läänistä kuuluvat Smålandin maakuntaan:
Natrium
Ominaisuudet
Natrium on reaktiivisempi kuin kevyempi alkalimetalli litium ja vähemmän reaktiivinen kuin raskaampi kalium. Natrium esiintyy yhdisteissään ionina, jonka hapetusaste on +I (Na+). Useimmat natriumyhdisteet ovat erittäin vesiliukoisia, ja sille tunnetaan harvoja saostavia reagensseja. Liukenemattomia natriumsuoloja ovat natriumvismutaatti (NaBiO3), -oktamolybdaatti (Na2Mo8O25·4H2O), -tioplatinaatti (Na4Pt3S6) ja -uranaatti (Na2UO4); natriummetafosfaatilla (NaPO3) on sekä liukoinen että liukenematon kidemuoto. Natriumpitoisista mineraaleista maasälvät ovat liukenemattomia.
Småland
Jönköpingin lääni
Håbon kunta ja Mullsjön kunta kuuluvat myös Jönköpingin lääniin, mutta ovat osa Länsi-Götanmaan maakuntaa.
Natrium
Natrium elimistössä
Veren ja elimistön muiden nesteiden sopiva natriumpitoisuus on välttämätön aineenvaihdunnan ja lihasten toiminnalle sekä hermoimpulssien siirtymiseen. Niin sanottu natrium-kalium-pumppu  tuottaa solukalvon yli ulottuvan sähköjännitteen, jolloin solun sisäpuolelle syntyy negatiivinen ja ulkopuolelle positiivinen sähkövaraus. Natriumia tarvitaan myös elimistön nestetasapainon säätelyyn.
Natrium muodostaa yli 90 prosenttia solujen ulkopuolisen nestetilan kationeista ja on sen vuoksi tärkeä kyseisen nestetilan osmoottisen paineen ja tilavuuden ylläpidolle. Noin 60 prosenttia natriumista on elimistön nesteissä ja loput 40 prosenttia luustossa.
Normaali veriplasman natriumpitoisuus on noin 3,2 grammaa eli noin 140 millimoolia litrassa. Jos natriumpitoisuus laskee alle 125 millimooliin, alkaa esiintyä väsymystä, voimattomuutta, päänsärkyä, pahoinvointia ja lihaskramppeja sekä muita tajunnan häiriöitä ja rytmihäiriöitä. Jos pitoisuus laskee alle 120 millimooliin, alkaa esiintyä lihasheikkoutta, hermosto-oireita, yleistä kouristelua ja sekavuutta ja potilas saattaa jopa kuolla.
Elimistö pyrkii pitämään veren natriumarvon normaaleissa rajoissa janontunteen ja munuaisten toiminnan avulla. Liian alhainen veren natriumpitoisuus eli hyponatremia syntyy, jos natriumia menetetään liikaa tai jos elimistöön kertyy liikaa vettä.
Hypernatremia tarkoittaa liian korkeaa veren natriumpitoisuutta. Korkea natriumpitoisuus kohottaa verenpainetta. Natriumsuolojen käyttö ei vaikuta käytännössä veren natriumpitoisuuteen, koska munuaiset pystyvät tehokkaasti säästämään tai poistamaan natriumia.
Käyttökohteet
Natriumia tuotetaan ja käytetään melko runsaasti kemianteollisuudessa valmistettaessa esimerkiksi natriumperoksidia (Na2O2) ja natriumsyanidia (NaCN). Lisäksi natriumia käytetään räjähdysaineteollisuudessa, butadieenin (CH2=CH-CH=CH2) polymeroinnissa sekä muissa orgaanisissa synteeseissä. Metallurgiassa sitä käytetään muun muassa titaanin erottamisessa yhdisteistään, kullan ja hopean metallurgisessa puhdistamisessa, sekä niin ikään alumiinilejeerinkien valmistuksessa.
Natriumia sisältäviä lamppuja käytetään esimerkiksi katuvaloissa tuottamaan valoa, joka läpäisee erityisen hyvin sumua ja usvaa. Natriumin tuottama valo on keltaista aallonpituudella 589 nanometriä.
Natrium sulaa matalahkossa lämpötilassa, ja metallina se johtaa lämpöä tehokkaasti. Sulaa natriumia käytetään lämmönsiirtoaineena ydinreaktoreissa, vaikka se on reaktiivisuutensa takia vaarallisempi kuin yleisemmin käytetty vesi. Natriumia käytetään myös tehokkaiden, erityisesti turbomoottoreiden pakoventtiilien sisällä. Natrium auttaa siirtämään nestemäisessä muodossa ollessaan lämpöä tehokkaasti venttiilikanteen edestakaisen liikkeen johdosta. Pakoventtiilin ontto tila ei ole aivan kokonaan täytetty, joten natrium pääsee ”hölskymään” ja näin viemään lämpöä venttiilin lautasen läheisyydestä venttiilin varren kautta kanteen. Tekniikkaa on käytetty esimerkiksi ensimmäisissä Saab 99 turbo:ssa.
Cairo
Cairo tarkoittaa seuraavia:
Kulttuuri-instituutin seisake
Kulttuuri-instituutin seisake on Valko-Venäjän rautateiden seisake Minskissä. Seisakkeella pysähtyvät sekä Minskin lähiliikenteen Oršan, Asipovitšyn ja Baranavitšy suuntien junat että jotkin pikajunat.
Rautatien lipunmyynti seisakkeella sijaitsee maan alla samannimisen Minskin metron Kulttuuri-instituutin aseman tunneliverkostossa. Metroon on näin välitön liityntäyhteys.
Efesoksen agora
Efesoksen kaupallista agoraa ei tule sekoittaa Efesoksen hallinnolliseen agoraan.
Historia
Efesoksen agora perustettiin hellenistisellä kaudella 200-luvulla eaa. heti kaupungin uudelleen perustamisen yhteydessä. Sen paikalla sijaitsi varhaisemmin arkaaisella kaudella 700–500-luvuilla eaa. Smyrna-niminen kylä, jota ei tule sekoittaa tunnetumpaan Smyrnan kaupunkiin. Se ilmeisesti hylättiin ajan kuluessa merenpinnan muutosten seurauksena, ja klassisella kaudella 400–300-luvuilla eaa. alueella oli käsityöläistoimintaa. Varhaisemmat rakennukset purettiin agoran rakentamisen yhteydessä. Aukion antiikin aikainen nimitys Tetragonos tunnetaan piirtokirjoituksista. Agoraa käytettiin pääasiassa kaupallisiin tarkoituksiin. Lisäksi siellä pidettiin ammattikiltojen kokouksia ja myös poliittisia kokouksia.
Agora uusittiin ensimmäisellä vuosisadalla eaa. ja uudestaan varhaisella Rooman keisarikaudella vuoden 23 jaa. maanjäristyksen jälkeen. Sitä rakennettiin uudelleen vielä myöhäisellä roomalaisella kaudella keisari Theodosiuksen aikana noin 379–395, jolloin rakentamisessa käytettiin paljon kiviä varhaisemmista rakennuksista, kuten temppeleistä. Agora säilyi käytössä varhaiselle bysanttilaiselle kaudelle 600-luvulle saakka.
Agoran arkeologiset kaivaukset suoritettiin pääosin vuosina 1901–1907. Alueen rakennuksia on ennallistettu 1960-luvulla.
Rakennukset ja löydökset
Kaupallinen agora sijaitsi tasamaalla niin kutsutun Marmorikadun ja Peion-vuoren eli nykyisen Panayır-dağin länsipuolella. Agora oli roomalaisella kaudella neliönmuotoinen, mihin sen nimi Tetragonos-agora perustuu, ja sen sivujen pituus oli noin 112 metriä. Sitä reunustivat kaikilta sivuilta kaksilaivaiset ja kaksikerroksiset stoat eli pylväshallit, joissa oli myymälätiloja.
Agoran keskellä oli horologion eli yhdistetty vesi- ja aurinkokello. Se oli rakennettu noin 10 × 5,9 metrin kokoiselle jalustalle. Agoralla oli myös suuri määrä patsaita ja votiivimuistomerkkejä.
pienoiskuva|upright=1.3|Kaavakuva: Efesoksen kaupallisen agoran alue. Roomalaisella kaudella kaupallisen agoran ja sen lähistön tärkeimmät rakennukset ja rakennelmat olivat (numerot viittaavat kaavakuvaan):
Neron halli pienoiskuva|Efesoksen agoraa. pienoiskuva|Agoralta lähtevä nk. Länsikatu.
Agoran itälaidan pylväikön takana sijaitsi niin kutsuttu Neron halli, joka rakennettiin keisari Neron aikana. Se oli kaksilaivainen basilika, jonka pituus oli noin 150 metriä. Sen pylväät edustivat doorilaista tyyliä. Piirtokirjoitus omisti rakennuksen Efesoksen Artemiille, Nerolle, Agrippinalle ja efesoslaisille.
Portit
Agoran niin kutsuttu Eteläportti tunnetaan myös Mazaioksen ja Mithridateen porttina, ja antiikin aikana nimellä Triodos kolmen porttiaukkonsa vuoksi. Portti johti agoralle Celsuksen kirjaston edessä olleelta aukiolta. Se rakennettiin keisari Augustuksen aikana vuonna 3 eaa. Portissa olevan kreikan- ja latinankielisen piirtokirjoituksen mukaan sen rakennuttivat Mazaios ja Mithridates. Nämä olivat Agrippan vapautettuja, ja omistivat portin Augustukselle ja Livialle sekä Agrippalle ja tämän tyttärelle Julialle. Rakennelma oli koristeltu keisariperheen patsailla. Portin siipirakennuksissa oli ilmeisesti lahjoittajien haudat. Portti kunnostettiin vuosina 1979–1988.
Länsiportti oli agoran pääsisäänkäynti. Se rakennettiin joskus vuoden 23 jaa. jälkeen. Portti johti agoralle niin kutsutulta Länsikadulta (katso alla), mistä noustiin portille kymmenaskelmaisia portaita pitkin. Myöhemmässä vaiheessa siihen liitettiin myös rampit kärryjä varten. Portin pylväät edustivat joonialaista tyyliä.
Antti Immonen
Antti Immonen (s. 26. syyskuuta 1973 Kuopio) on suomalainen, Kuopiossa työskentelevä kuvanveistäjä ja Suomen Kuvanveistäjäliiton varsinainen jäsen. Hän on valmistunut Kankaanpään taidekoulusta kuvataiteilijaksi vuonna 1997. Hän käyttää erilaisia materiaaleja teoksissaan. Vuodesta 1996 lähtien Immonen on esitellyt tuotantoaan monissa yksityis- ja yhteisnäyttelyissä. Hänet on useasti palkittu teoksistaan.
Efesoksen agora
Rakennukset ja löydökset
Pohjoisportti johti agoralle Efesoksen teatterin edustalla olleelta aukiolta.
Länsikatu
Agoran länsipuolella sijaitsi itä-länsisuuntainen katu, niin kutsuttu Länsikatu, jonka pituus oli noin 160 metriä ja leveys 24 metriä. Sen kummallakin sivulla oli kuusi metriä leveä pylväikkö, joka edusti doorilaista tyyliä. Eteläpylväiköstä oli pääsy Serapeionille. Kadun kummassakin päässä oli portit, joista itäpään portti eli agoran Länsiportti (katso yllä) johti agoralle. Kadun länsipäässä sijaitsi niin kutsuttu Medusan portti. Siinä oli kolme porttiaukkoa, ja se on saanut nimensä reliefikoristeluistaan, jotka esittävät muun muassa medusanpäitä.
Hellenistinen agora
Varhaisemman hellenistisen kauden agoran pinta sijaitsi noin kolme metriä roomalaisen kauden agoraa alempana. Agora oli tuossa vaiheessa kooltaan noin 100 × 110 metriä. Tästä vaiheesta on löydetty muun muassa varastorakennuksen sekä agoraa reunustaneiden stoien jäänteitä.
Samalla paikalla olleesta arkaaisen kauden Smyrnan kylästä on löydetty asuintalojen jäänteitä 700–500-luvuilta eaa. sekä käsityöläisalueen jäänteitä 400–300-luvulta eaa.
Laakso (täsmennyssivu)
Laakso tarkoittaa seuraavia:
Punaniska
Punaniska tarkoitti alkujaan työväenluokkaan kuuluvaa valkoihoista maalaismiestä Etelä-Yhdysvalloissa.
Vuoteen 1975 mennessä termi on laajentunut alkuperäisestä merkityksestään, ja sittemmin sillä on viitattu myös ”kiihkoilevaan ja moukkamaiseen, äärivanhoilliseen henkilöön”. Termiä on käytetty myös haukkumasanana valkoisista maalais- ja työväenluokkaisista miehistä, joita edistykselliset kaupunkilaiset eivät pidä tarpeeksi liberaaleina. Samaan aikaan jotkut eteläyhdysvaltalaiset ovat ottaneet termin omaan käyttöönsä ja samastuvat siihen ylpeinä.
HMS Bugloss (K306)
HMS Bugloss (viirinumero K306) oli Britannian kuninkaallisen laivaston vuonna 1943 valmistunut parannellun Flower-luokan korvetti toisessa maailmansodassa.
Valmistus
Alus tilattiin 15. toukokuuta 1942 Sunderlandista John Crown and Sonsilta, missä köli laskettiin 24. marraskuuta 1942. Alus laskettiin vesille 21. kesäkuuta 1943 ja valmistui 8. marraskuuta.
Palvelus
Alus lainattiin vuonna 1945 Intialle, joka liitti sen laivastoonsa nimellä RIN Assam. Alus palautettiin 1948 Britannian kuninkaalliselle laivastolle.
Takao Sakurai
Takao Sakurai (, 25. syyskuuta 1941 Sawara, Chiban prefektuuri – 10. tammikuuta 2012 Tokio) oli japanilainen nyrkkeilijä ja olympiavoittaja.
Sakurai voitti 54 kilogramman painoluokassa olympiakultaa Tokiossa 1964. Loppuottelussa hän tyrmäsi eteläkorealaisen Jeong Sin-jon toisessa erässä ajassa 1.18.
Thelma Kalama
Thelma Kalama (24. maaliskuuta 1931 Honolulu, Havaiji – 17. toukokuuta 1999 Honolulu, Havaiji) oli yhdysvaltalainen uimari ja olympiavoittaja.
Kalama voitti vuoden 1948 kesäolympialaisissa Lontoossa 17-vuotiaana olympiakultaa 4 × 100 metrin vapaauintiviestistä.
Natko Zrnčić-Dim
Natko Zrnčić-Dim (s. 7. maaliskuuta 1986) on kroatialainen alppihiihtäjä, joka on menestynyt parhaiten alppiyhdistetyn kilpailuissa. Zrnčić-Dim saavutti pronssia Val d'Isèren MM-kisojen 2009 superalppiyhdistetyssä. Samojen kisojen pujottelussa hän sijoittui 14:nneksi, syöksylaskussa 19:nneksi, supersuurpujottelussa 23:nneksi ja suurpujottelussa 27:nneksi. Garmisch-Partenkirchenin MM-kilpailuissa 2011 hän oli superalppiyhdistetyssä kahdeksas, supersuurpujottelussa 26:s ja syöksylaskussa 28:s. Torinon olympialaisissa 2006 hän oli suurpujottelussa 25:s, Vancouverissa 2010 pujottelussa 19:s ja yhdistetyssä 20:s, Sotšissa 2014 yhdistetyssä kymmenes, supersuurpujottelussa 19:s ja syöksylaskussa 29:s.
Zrnčić-Dim saavutti uransa ensimmäisen maailmancupin palkintokorokepaikan oltuaan kolmas superyhdistetyn kilpailussa Val d'Isere'ssä 3. helmikuuta 2008. Bode Millerin voittama kilpailu oli Kroatialle menestyksekäs, sillä Ivica Kostelić sijoittui toiseksi. Zrnčić-Dim oli aiemmin sijoittunut maailmancupissa parhaimmillaan yhdeksänneksi niin ikään superyhdistetyssä muutamaa viikkoa aiemmin Wengenissä. Uransa toisen palkintosijan hän sai oltuaan kolmas Kitzbühelin alppiyhdistetyssä tammikuussa 2009. 4. joulukuuta 2009 Zrnčić-Dim oli kolmas Beaver Creekin superyhdistetyssä, 30. tammikuuta 2011 toinen Chamonix'n superyhdistetyssä ja 17. tammikuuta 2014 kolmas Wengenin superyhdistetyssä.
Zrnčić-Dim sijoittui alppiyhdistetyn cupissa viidenneksi kaudella 2013–2014. Hän on yltänyt maailmancupin pisteille 22 kertaa yhdistetyssä, kymmenen kertaa syöksylaskussa. kolme kertaa pujottelussa ja kaksi kertaa supersuurpujottelussa (kauden 2013–2014 loppuun mennessä).
Rudolf Serkin
pienoiskuva|Rudolf Serkin vuonna 1962.Rudolf Serkin (28. maaliskuuta 1903 – 8. toukokuuta 1991) oli böömiläissyntyinen pianisti.
Egerissä silloisessa Itävalta-Unkarissa venäjänjuutalaiseen perheeseen syntynyt Rudolf sai osakseen ihmelapsiarvioita ja hänet lähetettiinkin Wieniin yhdeksän vanhana opiskelemaan pianonsoittoa Richard Robertin johdolla. Myöhemmin hän aloitti sävellysopinnot Joseph Marxin johdolla. Ensikonserttinsa hän antoi Wienin filharmonikkojen solistina 12 vuoden iässä.
Palkintoja
Grammy Award for Best Chamber Music Performance:
Njandžan kieli
Njandža on bantukieliin kuuluva kieli, joka on Malawissa virallisen kielen englannin ohella yleisesti puhuttu kieli. Njandžalla eli chichewalla oli Malawissa virallisen kielen asema vuosina 1968–1994.
Njandžaa puhutaan laajalti Afrikan eteläisissä keskiosissa. Malawin lisäksi sitä puhutaan Mosambikissa, etenkin Teten ja Niassan maakunnissa, Sambian Itäisessä maakunnassa sekä pääkaupungissa Lusakassa ja Zimbabwen pohjoisosissa. Se on Sambian toiseksi puhutuin kieli bemban jälkeen. Noin viidennes väestöstä puhuu sitä äidinkielenä ja noin neljännes opittuna kielenä. Zimbabwessa se on joidenkin arvioiden mukaan maan toiseksi tai kolmanneksi puhutuin paikallinen kieli šonan ja pohjoisndebelen jälkeen.
Kieltä kirjoitetaan latinalaisilla aakkosilla.
Historia
pienoiskuva|Puhuttua njandžaa Njandžan juuret ovat Maravi-valtakunnassa, joka hallitsi nykyistä Malawia ja osia Mosambikista ja Sambiasta 1400-luvulta 1700-luvulle. Kieli säilyi kuitenkin hallitsevana valtakunnan hajoamisesta huolimatta, ja kristityt lähetyssaarnaajat omaksuivat njandžan siirtomaa-ajan alussa. Ensimmäinen kielioppi kirjoitettiin vuonna 1880. Raamattu saatiin käännettyä osittaisesti kielelle 1880-luvulla ja kokonaan 1900-alussa. Johannes Rebmann laati 1850-luvulla njandžan sanakirjan, joka julkaistiin vuonna 1877.
Konsonantit
Lähde:
Vokaalit
Lähde:
Digimon Adventure
Digimon Adventure on ensimmäinen Digimon-animesarja. Se esitettiin Amerikassa sarjan Digimon: Digital Monsters ensimmäisenä tuotantokautena.
Sen esitys aloitettiin Suomessa 10. tammikuuta 2001. Suomenkielisen version toteutti Agapio Racing Team ensimmäisten 26 jakson osalta. Sarjaa esittänyt Nelonen kuitenkin sai kritiikkiä dubbauksen laadusta ja toteutus siirtyi Tuotantotalo Wernelle, joka dubbasi loput jaksot 27–54. Jälkiäänitys perustui alkuperäiseen japaninkielisen versioon eikä englanninkielisen versioon.
Sarja lähetettiin Italiassa 4. syyskuuta 2000 alkaen Rai 2:lla samanaikaisesti Mediaset-verkkojen lähettämien anime Dragon Ball- ja Pokémon-ohjelmien kanssa.
Sarjan uusi versio julkaistiin 2020.
Juoni
Seitsemän lasta kesäleiriltä ajautuu yhtäkkiä outoon Digimaailmaan, jossa asuvat digitaaliset hirviöt, digimonit, jotka tarpeen tullen voivat kehittyä ylemmälle tasolle vaaran uhatessa. Lapset aloittavat siellä matkansa Tiedostosaarelta (Agapion jälkiäänityksessä File-saari) ja ystävystyvät digimonien kanssa, digimonien itse opettaessa lapsille yhtä ja toista Digimaailmasta.
Devimon
Valittujen lasten päästyä Tiedostosaaren keskellä sijaitsevalle Mugen-vuorelle kaksi digimonia, Leomon ja Orgamon, hyökkäävät heidän kimppuunsa. Paha digimon, Devimon, on laittanut Leomoniin mustan rattaan kontrolloidakseen tätä. Lapset pääsevät karkuun ja päätyvät vanhaan hotelliin. Tämä on kuitenkin Devimonin ansa, mutta lapset pääsevät juuri ja juuri karkuun, vaikka joutuvat erilleen toisistaan.
Pian kaikki seitsemän lasta kuitenkin pääsevät takaisin yhteen, ja vapauttavat Leomonin mustasta rattaasta. Lapset palaavat Mugen-vuorelle tuhotakseen Devimonin, mutta Devimon on kasvanut valtavaksi, koska on imenyt sisäänsä kaikki mustat rattaat saaden niiden voimat. Mustien rattaiden vaikutuksen alaisena Devimon oli voimiltaan lähempänä Ultimate-tasoa, ja hän voittaa helposti lasten digimonit. Juuri kun Devimon onnistui lähes tuhoamaan lapset digimoneineen, Patamon kehittyi viimeinkin Champion-muotoonsa Angemoniksi, ja käytti kaikki voimansa tuhotakseen Devimonin.
Etemon
Koushiron saatua sähköpostia lapset lähtevät vapauttamaan Etemonin vankia, Nanomonia, joka lupaa vastineeksi Soran Rakkauden tunnuksen. Lapset pääsevät Etemonin pyramidiin, mutta Etemon saa heidät kiinni. Lapset vapauttavat Nanomonin, mutta kesken taistelun tämä kaappaa Soran aikeenaan käyttää tätä tuhotakseen Etemonin. Taichi onnistuu pelastamaan Soran, kun taas Nanomon ja Etemon putoavat pimeän verkoston ytimeen. Vain Etemon selviytyy ja on valmiina tuhoamaan lapset. Etemon vaikuttaa lähes voittamattomalta, kunnes Taichin Rohkeuden Tunnus alkaa hehkua ja Greymon kehittyy MetalGreymoniksi. MetalGreymonin hyökkäys saa aikaan portaalin, joka nielaisee Etemonin ja pimeän verkoston sisäänsä, ja samalla Taichi ja Koromoniksi muuttunut MetalGreymon ajautuvat vahingossa takaisin Japaniin.
Etemon ei kuitenkaan tuhoutunut, vaan hän onnistui imemään verkoston energian itseensä palaten myöhemmin Mega-tason MetalEtemonina. SaberLeomon ja Zudomon onnistuvat tuhoamaan MetalEtemonin, mutta ennen tätä SaberLeomon otti vastaan kuolettavan iskun MetalEtemonilta ja hän dedigivoituu pian Leomoniksi ja kuolee itsekin vammoihinsa.
Vamdemon
Lapset pääsivät lopulta takaisin oikeaan maailmaan, ja matkallaan kotiin kohtaavat useita Vamdemonin digimoneja. Kotiin päästyään lapset alkavat etsiä kahdeksatta valittua. Taichin, Koushiron, Soran ja Mimin kohdatessa DeathMelamonin Tokyo Towerilla, Yamato ja Takeru kohtaavat Pulpmonin ja Gotsumonin Shibuyassa. Lopulta selviää, että Taichin pikkusisko Hikari on kahdeksas valittu ja Tailmon hänen kumppaninsa. Vamdemon kaappaa Tailmonin ja yrittää hukuttaa tämän ystävän Wizardmonin.
Pian Hikari antautuu Vamdemonin kätyrille, Phantomonille. Muiden tultua pelastamaan Hikaria ja Tailmonia Angemon onnistuu tuhoamaan Phantomonin. Vamdemon sen sijaan torjuu kaikkien digimonien hyökkäykset ja onnistuu melkein tuhoamaan Hikarin ja Tailmonin. Wizardmon tulee kuitenkin näiden väliin uhraten itsensä. Silloin Hikarin Digivice alkaa hehkua, ja Tailmon superlautautuu Angewomoniksi. Tämä tuhoaa Holy Arrow -aseella Vamdemonin.
Vamdemon ei kuitenkaan kuollut, vaan palasi pian entistäkin vahvempana VenomVamdemonina. Yksikään digimon ei pärjännyt tälle, kunnes Agumon ja Gabumon kehittyivät Mega-muotoihinsa (jälkiäänityksessä ääriaste), WarGreymoniksi ja MetalGarurumoniksi. Lasten tunnuksien avulla VenomVamdemon saatiin lopulta tuhottua.
Pimeyden valtiaat ja Apocalymon
Kun lapset palaavat Digimonmaailmaan oltuaan vain muutaman päivän Japanissa, pimeyden valtiaat ovat vallanneet sen. Tämä johtuu siitä, että aika kulkee Digimaailmassa nopeammin kuin maapallolla. Pimeyden valtiaat ovat koonneet suurimman osan Digimonmaailmasta yhteen Spiraalivuoreksi, jota on helpompi hallita. Pimeyden valtiaat ovat paljon voimakkaampia kuin valittujen digimonit. Chuumon ja Piccolomon uhraavat henkensä valittujen lasten puolesta jaksossa 40, jotta valitut lapset pääsevät pakenemaan pimeyden valtiailta.